2.

Uz visiem iepakojumiem skaidri salasāmiem un neizdzēšamiem burtiem ir norādīta šāda informācija. 2.1. Preparāta tirdzniecības nosaukums vai apzīmējums. 2.2. Tās personas vārds (nosaukums), pilna adrese un tālruņa numurs, kas atbild par preparāta laišanu tirgū un kura veic uzņēmējdarbību Kopienā, un var būt ražotājs, importētājs vai izplatītājs. 2.3. Preparāta sastāvā ietilpstošo vielu ķīmiskais nosaukums saskaņā ar šādiem sīki izstrādātiem noteikumiem: 2.3.1. Preparātiem, kuri saskaņā ar 6. pantu, klasificēti kā T+, T, Xn, tikai T+, T, Xn klasificētās vielas, kuras preparāta sastāvā ir koncentrācijā, kas lielāka vai vienāda par apakšējo robežkoncentrāciju (Xn), kas katrai no tām noteikta ►M8 Regulas (EK) Nr.1272/2008 VI pielikuma 3. daļa ◄ , vai arī jāņem vērā šīs direktīvas II pielikuma B daļa; 2.3.2. Preparātiem, kuri saskaņā ar 6. pantu klasificēti kā C, tikai C klasificētās vielas, kuras preparāta sastāvā ir tādā koncentrācijā, kas ir lielāka vai vienāda par apakšējo robežkoncentrāciju (Xi), kura noteikta ►M8 Regulas (EK) Nr.1272/2008 VI pielikuma 3. daļa ◄ , vai arī jāņem vērā šīs direktīvas II pielikuma B daļa; 2.3.3. To vielu nosaukumi, kuru dēļ tās saturošie preparāti iedalīti vienā vai vairākās šādās bīstamības kategorijās: — kancerogēnas, 1., 2. vai 3. kategorija, — mutagēnas, 1., 2. vai 3. kategorija, — toksiskas reproduktīvajai funkcijai, 1., 2. vai 3. kategorija, — ļoti toksiskas, toksiskas vai kaitīgas subletālas ietekmes dēļ pēc vienreizējas pakļaušanas iedarbībai, — toksiskas vai kaitīgas, radot smagas sekas pēc to atkārtotas vai ilgstošas iedarbības, — sensibilizējošas, jānorāda uz marķējuma. Ķīmiskajam nosaukumam izmanto apzīmējumus, kas uzskaitīti ►M8 Regulas (EK) Nr.1272/2008 VI pielikuma 3. daļa ◄ , vai starptautiski atzītu ķīmisko vielu nomenklatūru gadījumos, kad minētajā pielikumā attiecīgais apzīmējums vēl nav norādīts; 2.3.4. No iepriekšminētajiem noteikumiem izriet, ka marķējumā nav jāuzrāda vielas, kuru dēļ preparāts iekļauts kādā no šādām bīstamības kategorijām: — sprādzienbīstams, — spēcīgs oksidētājs, — īpaši viegli uzliesmojošs, — viegli uzliesmojošs, — uzliesmojošs, — kairinošs, — videi bīstams, ja attiecīgā viela nav marķējumā jānorāda saskaņā ar 2.3.1., 2.3.2. vai 2.3.3. apakšpunktu; 2.3.5. Parasti galveno cilvēka veselībai kaitīgo faktoru norādīšanai, pēc kuriem klasificē preparātu bīstamību un izvēlas frāzes konkrēto riska faktoru norādīšanai, izmanto ne vairāk kā četrus vielu nosaukumus. Dažos gadījumos var būt jānorāda vairāk par četrām vielām; 2.4. Brīdinājuma simboli un bīstamības norādes Šajā direktīvā noteiktie brīdinājuma simboli un norādes par preparātu bīstamību, tos lietojot, ir saskaņā ar formulējumu Direktīvas 67/548/EEK II un VI pielikumā, un tos izmanto atbilstīgi bīstamības novērtējumam, kas veikts saskaņā ar šīs direktīvas I, II un III pielikumu. Ja preparāts jāapzīmē ar vairākiem brīdinājuma simboliem, gadījumos, kad jālieto simbols: — T, izmantot simbolus C un X nav obligāti, ja ►M8 Regulas (EK) Nr.1272/2008 VI pielikuma 3. daļa ◄ netiek noteikts citādi, — C, simbolu X lietot nav obligāti, — E, simbolus F un O lietot nav obligāti, — Xn, simbolu Xi lietot nav obligāti. Simbolus iespiež melnas krāsas burtiem uz oranži dzeltena fona. 2.5. Brīdinājumi par risku (R frāzes) Norādes par īpašiem riska faktoriem (R frāzes) atbilst formulējumam Direktīvas 67/548/EEK III un VI pielikumā, un tās nosaka atbilstīgi bīstamības novērtējumam, kas veikts saskaņā ar šīs direktīvas I, II un III pielikumu. Parasti riska faktoru norādīšanai izmanto ne vairāk par sešām R frāzēm; šim nolūkam kombinētās frāzes, kas uzskaitītas Direktīvas 67/548/EEK III pielikumā, uzskata par vienu frāzi. Taču gadījumos, kad preparāts ietilpst vairākās bīstamības kategorijās, šajās standartfrāzēs ietilpst visi galvenie ar preparātu saistītie riski. Dažos gadījumos var būt jālieto vairāk par sešām R frāzēm. Standartfrāzes “īpaši viegli uzliesmojošs” un “viegli uzliesmojošs” var nelietot gadījumos, kad ar tām raksturo bīstamību, ko norāda saskaņā ar 2.4. punktu. 2.6. Drošības ieteikumi (S frāzes) Norādes drošības ieteikumu (S frāžu) veidā atbilst formulējumam Direktīvas 67/548/EEK IV pielikumā un VI pielikumā, un tās nosaka atbilstīgi bīstamības novērtējumam, kas veikts saskaņā ar šīs direktīvas I, II un III pielikumu. Parasti drošības ieteikumiem izmanto ne vairāk par sešām S frāzēm; šim nolūkam kombinētās frāzes, kas uzskaitītas Direktīvas 67/548/EEK IV pielikumā, uzskata par vienu frāzi. Taču dažkārt var būt jālieto vairāk par sešām S frāzēm. Ja drošības uzrakstam nav vietas uz etiķetes vai iepakojuma, katram iepakojumam pievieno atsevišķu drošības ieteikumu ar norādījumiem par preparāta lietošanu. 2.7. Preparātu, ko piedāvā vai pārdod iedzīvotājiem, nominālais daudzums (nominālā masa vai nominālais tilpums).